Szakképzési mintaprojekt

Bányászat és Kohászat

Elektronika és elektrotechnika

Gépészet

Közlekedés és szállítmányozás

Specializált gép- és járműgyártás

Műszaki ágazati alapoktatás

1. számú melléklet

Tanulási célok/Tanulási eredmények bővebb kifejtése

**Tanulási célok/Tanulási eredmények**

**A tanulási kompetencia fejlesztés**

A projekt célja, hogy a tanuló képes legyen figyelmét összpontosítva kitartóan, önállóan tanulni, saját tanulását megszervezni. Képes legyen motivációját folyamatosan fenntartani, felismerje képességeinek, készségeinek erős és gyenge pontjait, munkáját tárgyilagosan értékelje. Képes legyen szükség esetén tanácsot, támogatást kérni. A tanuló tanulja meg saját tanulását megszervezni egyénileg és csoportban egyaránt, ideértve az idővel és az információval való hatékony gazdálkodást is. A passzív befogadás helyett aktívan vegyen részt a tananyag összeállításában.

**A kommunikációs kompetenciák fejlesztése**

A projekt lehetőséget ad arra, hogy a tanuló önállóan tudjon olvasni és megérteni nyomtatott és elektronikus formájú szakirodalmat. Szabatosan tudja használni a választott szakmacsoport tanult szakszókincsét. Képes legyen szövegalkotásra papíralapú és digitális eszközökön. Törekedjen a normakövető helyesírásra.

**A személyes és társas kapcsolati kompetenciák fejlesztése**

A csoportos feladatok megoldása során a tanuló képes legyen együttműködni társaival az iskolai és az iskolán kívüli életben egyaránt, később a munkahelyén a munkatársaival. Önként vállaljon feladatokat különböző, általa választott közösségekben. Képes legyen társai számára segítséget nyújtani egyszerű és veszélyhelyzet esetén is. Képes legyen megfogalmazni véleményét a csoportot érintő kérdésekben. Hallgassa meg és fogadja el mások érvelését. Törekedjen a kompromisszumra.

**Munkavállalói, innovációs és vállalkozói kompetenciák**

A tanuló ismert élethelyzetekben képes legyen mérlegelni, önálló döntéseket hozni és felmérni döntései következményeit. Készítsen terveket céljai megvalósításához, és ha szükséges, segítséggel meg tudja ítélni ezek realitását. Csoportos feladathelyzetekben részt tudjon venni a végrehajtás megszervezésében, a feladatok megosztásában. Tudatosan készüljön a munka világához kapcsolódó döntéshelyzetek megismerésére. A tanuló legyen képes csoportos munkavégzésben részt venni, a közös feladatok, az iskolai élethez kapcsolódó problémák megoldása során. Társaival legyen együttműködő, a feladatmegoldást segítő információkat ossza meg.

A **gépészeti alapismeretek** tantárgy tanításának célja, hogy a tanuló képes legyen a munka tárgyával kapcsolatos dokumentációkat értelmezni, tudjon kézi vázlatokat és dokumentációkat készíteni. Egyszerű alkatrészek gyártása és összeszerelése során tudja meghatározni a szükséges munkafázisokat és ezek sorrendjét. Ismerje és alkalmazza a darabolás, a kézi forgácsolás és az egyszerű kisgépes megmunkálás eljárásait. Tudja elvégezni a legyártott alkatrészek geometriai ellenőrzését, minősítse az adott alkatrészt. Az alkatrészekből az összeállítás dokumentációja alapján végezze el az összeszerelést, illesztést, ehhez tudjon kötéseket létrehozni. A munkafolyamatot és eredményét dokumentálja. Munkája során tartsa be a munkabiztonsági előírásokat.