Szakképzési mintaprojekt

Bányászat és Kohászat

Elektronika és elektrotechnika

Gépészet

Közlekedés és szállítmányozás

Specializált gép- és járműgyártás

Műszaki ágazati alapoktatás

1. számú melléklet

**Felmérő lap az előzetes tudáshoz**

Az alábbi 10 kérdés segítségével azt szeretnénk felmérni, hogy mennyire vagy tájékozott a munkavédelmi szabályokkal kapcsolatban.

A kérdőív bármilyen online elérhető szerkesztőben elkészíthető. (Google Forms, SurveyMonkey)

1. **Ha munkavállaló vagy, végezhetsz-e önállóan munkát, ha nem részesültél előzetesen munkavédelmi oktatásban?**

A. Nem, csak ha veszélytelen munkát bíznak rám.

B. Igen, mert azt később is pótolhatom.

C. Nem kötelező munkavédelmi oktatáson részt vennem.

D. Nem, csak az oktatást követően.

1. **Megtagadhatod-e a munkavégzést, ha azzal saját egészséged veszélyeztetnéd?**

A. Igen, minden esetben.

B. Igen, de csak ha életveszélyt jelent rám nézve.

C. Igen, ha azzal a munkáltatóm is egyetért.

D. Nem, mert akkor elveszíthetem a munkámat.

1. **Végezhetsz-e olyan munkát, amivel más testi épségét veszélyeztetnéd?**

A. Igen, ha a másik beleegyezik és vállalja a kockázatot.

B. Igen, hogyha az csak nagyon rövid ideig tart.

C. Csak abban az esetben, ha ebből még nem volt probléma.

D. Nem, sőt meg is kell tagadnom a munkavégzést.

1. **Mi a munkavédelem célja?**

A. Megfelelő minőségű termékek gyártása.

B. Védeni a munkahelyeket.

C. Munkahelyteremtés.

D. Egészséged és munkavégző képességed megóvása, valamint a megfelelő munkakörülmények biztosítása a munkahelyi balesetek és megbetegedések megelőzése érdekében.

1. **Hány ezrelékes véralkoholszinttel engedélyezett a munkavégzés?**

A. 0 ezrelékes véralkoholszint.

B. 1,5 ezrelékes véralkoholszint.

C. 2,6 ezrelékes véralkoholszint.

D. 0,5 ezrelékes véralkoholszint.

1. **Melyik nem védőeszköz?**

A. Füldugó.

B. Védőkesztyű.

C. Hegesztőszemüveg.

D. Sebtapasz.

1. **Kinek kell biztosítania a biztonságos munkavégzéshez szükséges védőeszközöket?**

A. Saját magamnak.

B. Aki legolcsóbban tudja beszerezni.

C. Munkáltatómnak.

D. Szakszervezetnek.

1. **Mit teszel, ha veszélyt jelentő rendellenességet, üzemzavart észlelsz?**

A. Nincs teendőm, mert ez nem az én feladatom.

B. A munkáltatót azonnal tájékoztatom, majd, ha tudom, megszüntetem az üzemzavart, vagy ehhez segítséget kérek a felettesemtől.

C. Hívom a rendőrséget.

D. Lefényképezem, hogy később legyen róla bizonyítékom.

1. **Igaz, hogy fiatalkorúak dolgozhatnak hideg munkakörnyezetben (zárt térben 10°C, szabadtéren 4°C alatt), ha azt önként vállalják?**

A. Igen, ha jól felöltöznek, mert joguk van eldönteni, hogy milyen kockázatot vállalnak.

B. Nem, ezt külön jogszabály tiltja a munkavállaló egészségének, testi-lelki fejlődésének, utódainak a védelme érdekében.

C. Csak utasításra!

D. Igen, ha nem tart tovább 1 óránál!

1. **Szabad-e a munkahelyeden elektromos meghibásodást kijavítanod?**

A, Ha a kapcsolási rajz rendelkezésre áll, akkor bárki elháríthatja a hibát.

B. Csak ha konkrét utasítást kapok a javításra.

C. Nem, hiszen csak villamossági végzettségű szakember teheti ezt meg.

D. Igen, bárki megteheti, ha nincs bedugva a konnektorba a készülék.